

**ประกาศองค์การบริหารส่วนตำบลทุ่งฝาย**

**เรื่อง สอบราคาจ้างเหมาก่อสร้าง**

**องค์การบริหารส่วนตำบลทุ่งฝาย ตำบลทุ่งฝาย อำเภอเมือง จังหวัดลำปาง**

**....................................................................**

#####  ด้วย องค์การบริหารส่วนตำบลทุ่งฝาย มีความประสงค์จะสอบราคาจ้างเหมาก่อสร้าง จำนวน 3 โครงการ ดังนี้

 1. โครงการก่อสร้างถนนคอนกรีตเสริมเหล็ก กว้าง 3.00 เมตร ยาวรวม 250.00 เมตร หนา 0.15 เมตร หรือมีพื้นที่ไม่น้อยกว่า 750.00 ตร.ม.พร้อมป้ายโครงการ จำนวน 1 ป้าย รายละเอียดตามแบบแปลนองค์การบริหารส่วนตำบลทุ่งฝาย ณ บ้านแม่ทะ หมู่ที่ 5 ตำบลทุ่งฝาย อำเภอเมือง จังหวัดลำปาง **ราคากลาง 325,000.-บาท (-สามแสนสองหมื่นห้าพันบาทถ้วน-)**

 2. โครงการก่อสร้างพนังป้องกันตลิ่งพัง ขนาดความลาดชันกว้าง 3.50 เมตร ยาว 50.00 เมตร พร้อมป้ายโครงการ จำนวน 1 ป้าย รายละเอียดตามแบบแปลนองค์การบริหารส่วนตำบลทุ่งฝาย ณ บ้านกลาง หมู่ที่ 6 ตำบลทุ่งฝาย อำเภอเมือง จังหวัดลำปาง **ราคากลาง 400,000.-บาท (-สี่แสนบาทถ้วน-)**

 3. โครงการก่อสร้างพนังป้องกันตลิ่งพัง ขนาดความลาดชันกว้าง 7.50 เมตร ยาว 45.00 เมตร พร้อมป้ายโครงการ จำนวน 1 ป้าย รายละเอียดตามแบบแปลนองค์การบริหารส่วนตำบลทุ่งฝาย ณ บ้านนาป้อเหนือ หมู่ที่ 7 ตำบลทุ่งฝาย อำเภอเมือง จังหวัดลำปาง **ราคากลาง 450,000.-บาท (-สี่แสนห้าหมื่นบาทถ้วน-)**

  **ผู้มีสิทธิยื่นซองสอบราคาจะต้องมีคุณสมบัติดังนี้**

1. เป็นนิติบุคคลหรือบุคคลธรรมดา ที่มีอาชีพรับจ้างทำงานที่สอบราคาดังกล่าว เป็นนิติบุคคล

หรือบุคคลธรรมดา ที่มีอาชีพรับจ้างทำงานที่สอบราคาดังกล่าว มีผลงานประเภทเดียวกัน

**โครงการที่ 1** โครงการก่อสร้างถนนคอนกรีตเสริมเหล็ก หมู่ที่ 5 ในวงเงินไม่น้อยกว่า 162,500.-บาท **เพียงสัญญาเดียว**

**โครงการที่ 2** โครงการก่อสร้างพนังป้องกันตลิ่งพัง หมู่ที่ 6 ในวงเงินไม่น้อยกว่า 200,000.-บาท **เพียงสัญญาเดียว**

**โครงการที่ 3** โครงการก่อสร้างพนังป้องกันตลิ่งพัง หมู่ที่ 7 ในวงเงินไม่น้อยกว่า225,000.-บาท **เพียงสัญญาเดียว**

 2. ไม่เป็นผู้ที่ระบุไว้ในบัญชีรายชื่อผู้ทิ้งงานของทางราชการ หรือหน่วยการบริหารราชการส่วนท้องถิ่น และได้แจ้งเวียนชื่อแล้ว

 3. ไม่เป็นผู้ที่ได้รับเอกสิทธ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของ ผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

 4. ไม่เป็นผู้มีผลประโยชน์ร่วมกันกับผู้เสนอราคาอื่นที่เข้าเสนอราคาให้แก่องค์การบริหารส่วนตำบลทุ่งฝาย ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้

กำหนดดูสถานที่ก่อสร้างและฟังคำชี้แจงรายละเอียดเพิ่มเติม ในวันที่ **19 มิถุนายน 2556** ระหว่างเวลา **10.00 น. – 11.00 น.** โดยพร้อมเพรียงกัน ณ องค์การบริหารส่วนตำบลทุ่งฝาย เวลา 09.45 น. หาก ผู้ที่จะเสนอราคารายใดไม่ไปถือว่าได้รับทราบรายละเอียดเพิ่มเติมแล้ว

**-2-**

 **กำหนดยื่นซองสอบราคา ณ ส่วนการคลัง องค์การบริหารส่วนตำบลทุ่งฝาย ตั้งแต่วันที่ 7 มิถุนายน 2556 ถึงวันที่ 20 มิถุนายน 2556 ตั้งแต่เวลา 08.30 น. - 16.30 น. ในวันและเวลาราชการ และในวันที่ 20 เดือน มิถุนายน พ.ศ. 2556 ระหว่างเวลา 08.30 น. ถึงเวลา 16.30 น. ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบล หอประชุมที่ว่าการอำเภอเมืองลำปาง จังหวัดลำปาง**

 **กำหนดเปิดซองสอบราคาในวันที่ 21 มิถุนายน 2556 ตั้งแต่เวลา 10.00 น เป็นต้นไป ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบล หอประชุมที่ว่าการอำเภอเมืองลำปาง จังหวัดลำปาง**

 ผู้สนใจติดต่อขอซื้อเอกสารสอบราคาก่อสร้างในราคาชุดละ 500.-บาท (-ห้าร้อยบาทถ้วน-)ได้ที่ ที่ทำการองค์การบริหารส่วนตำบลทุ่งฝาย ระหว่างวันที่ 7 มิถุนายน 2556 ถึงวันที่ 20 มิถุนายน 2556 ตั้งแต่เวลา 08.30 น. -16.30 น. หรือสอบถามทางโทรศัพท์หมายเลข (054) 358693 ต่อ 17 ในวันและเวลาราชการหรือดูรายละเอียดได้ที่เว็ปไซต์ www.thungfai.go.th , www.gprocurement.go.th

**ประกาศ ณ วันที่ 6 เดือนมิถุนายน พ.ศ. 2556**

 (นายสมศักดิ์ ตะนะเกต)

 นายกองค์การบริหารส่วนตำบลทุ่งฝาย